{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Nacrt Programa potpore za obnovu narušenog proizvodnog potencijala u sektoru mliječnog govedarstva, ovčarstva i kozarstva za razdoblje od 2025. do 2027. godine "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MATEJA ČESI","Nacrt Programa potpore za obnovu narušenog proizvodnog potencijala u sektoru mliječnog govedarstva, ovčarstva i kozarstva za razdoblje od 2025. do 2027. godine","Stimulativna potpora uzgoju ženske rasplodne teladi i junica kao preduvjet uspjeha predloženih Programa razvoja govedarstva\n\nStalni pad broja krava i povećanje uvoza živih goveda u Hrvatsku, koji seže još od početka ovog stoljeća, velikim dijelom je posljedica usmjeravanja državnih potpora i mjera prema tovu junadi, dok je uzgoj teladi i junica za rasplod svih tih godina potpuno isključen iz sustava potpora.\nTrenutno stanje potpora je takvo da žensko tele i junica u tovu može ostvariti stimulativnu potporu od cca 80 Eura za 6 mjeseci obaveznog držanja, što je ekvivalent od cca 400 Eura za razdoblje od 2,5 godine, koliko prosječnoj rasplodnoj junici treba do prvog teljenja. Za to vrijeme od rođenja do prvog teljenja rasplodna junica, svih tih 20 i više godina, nije ostvarivala nikakvu potporu. Ne čudi stoga da se godinama veliki broj ženske teladi stavlja u tov, veliki broj se zakolje za rastuće atraktivno tržište telećeg mesa, uzgoj krava se smanjuje, a raste uvoz teladi za tov.\nU sva tri proizvodna sustava, mliječnom, krava-dojilja i krava-tele, žensko tele i rasplodna junica temelj su potencijalnog razvoja i povećanja matičnog stada. Predloženi Programi razvoja govedarstva temelje se na značajnim povećanjima broja krava i proizvodnje pa je za uspjeh tih programa neophodno kao preduvjet uvesti stimulativnu potporu za žensku rasplodnu telad i rasplodne junice, koja bi barem stavila u ravnopravan položaj uzgoj i tov. Utovljene, većinom uvezene junice, mahom završavaju na stranim tržištima, a rasplodna telad i junice ostaju u našem uzgoju, u našem gospodarstvu, 100% sudjeluju u domaćem BDP-u pa bi njihova potpora trebala biti i stimulativnija.\nStoga predlažemo, tražimo, zahtijevamo,… hitno uvođenje potpore za žensku rasplodnu telad i junice u svim proizvodnim sustavima, 1 euro po danu. Time bi domaći uzgoj junica i krava postao konkurentniji, osobito othrana ženske teladi i junica u prvoj godini, koja je najzahtjevnija, ali i presudna za uzgoj kvalitetnih budućih krava, spasio bi se veliki dio ženske teladi od klanja i mogli bi u vrlo dogledno vrijeme očekivati zaustavljanje pada broja krava i preokretanje trendova u uvozu teladi.\nPredloženi Programi razvoja govedarstva donijet će očekivane rezultate samo ako se temelje na uzgoju domaće ženske teladi i rasplodnih junica, budućih kvalitetnih krava u svim proizvodnim sustavima i za proizvodnju mlijeka i mesa.\n\nMateja Česi\ndjelatnica H.U.SIM.-a","Primljeno na znanje","Vaš komentar vrlo precizno ističe ključne izazove s kojima se suočava domaće govedarstvo, a posebno važnost stimulativnih potpora za uzgoj ženske rasplodne teladi i junica, a što je prepoznalo i Ministarstvo poljoprivrede, šumarstva i ribarstva. Početkom 2024. godine Vlada RH je usvojila „Program razvoja sektora mljekarstva u Republici Hrvatskoj do 2030. godine“, a koji je dostupan na poveznici: \nhttps://poljoprivreda.gov.hr/istaknute-teme/poljoprivreda-173/program-razvoja-sektora-mljekarstva/6170 \nNa temelju navedenog Programa tijekom 2024. godine donesen je Program državne potpore sektoru stočarstva zbog narušenog proizvodnog potencijala, s pet mjera od kojih su četiri mjere usmjerene na sektor mljekarstva. Isto tako, u izradi Strateškog plana ZPP 2023-2024. u intervenciji CIS(32) - Proizvodno vezana potpora dohotku - 32.01. - Krave u proizvodnji mlijeka dodana je Podintervencija prvotelke. \nMinistarstvo kontinuirano prati situaciju u sektoru mljekarstva, te će i nadalje pomagati navedeni sektor u okviru zakonskih mogućnosti."]
[2,"DRAŽEN BEGIĆ","Nacrt Programa potpore za obnovu narušenog proizvodnog potencijala u sektoru mliječnog govedarstva, ovčarstva i kozarstva za razdoblje od 2025. do 2027. godine","Prema rezultatima istraživanja u Hrvatskoj dolazi do zatvaranja farmi koje proizvode mlijeko zbog više razloga a to su kao prvo nedostatak adekvatnog poljoprivrednog zemljišta nužnog za ishranu stoke,  visoki troškovi proizvodnje, (koji uključuju visoku cijenu zakupa s fizičkim osobama posljedično prvom razlogu), niska otkupna cijena mlijeka i neisplativost proizvodnje, povećani uvoz mlijeka i mliječnih proizvoda, nedovoljna zaštita domaće proizvodnje i tako dalje.\n\nHvale je vrijedan svaki pokušaj MP da priskoči u pomoć, ali ovakve i slične mjere neće donijeti rezultat skroz dok na terenu imate mlade proizvođače mlijeka koji ne mogu doći do nasušno potrebnih površina za ishranu stoke. Tisuće hektara povoljne i okrupnjene zemlje u vlasništvu RH obrađuju oni koji stoku nemaju. Niti je žele. Dok su proizvođači mlijeka prisiljeni krave hraniti na usitnjenim i dalekim oranicama koje su u vlasništvu privatnika s cijenom koja je nekoliko puta viša od one koju plaća zakupnik državne zemlje.\n\nPoštovani ministre, dok ne omogućite vlasnicima muznih krava adekvatne površine na kojima se krave mogu hraniti, svaka mjera, pa i ova je uzaludna.","Primljeno na znanje","Primamo na znanje vaš komentar u kojem jasno opisujete ključne probleme s kojima se suočava sektor proizvodnje mlijeka u Hrvatskoj. Ministarstvo poljoprivrede, šumarstva i ribarstva kontinuirano prati stanje u sektoru mljekarstva te provodi mjere i aktivnosti u okviru zakonskih ovlasti kako bi osiguralo podršku i unaprijedilo uvjete za proizvođače mlijeka."]
[3,"BELJE PLUS DRUŠTVO S OGRANIČENOM ODGOVORNOŠĆU ZA PRIVREĐIVANJE U POLJODJELSTVU, PRERAĐIVAČKOJ INDUSTRIJI I PROMETU ROBA","Nacrt Programa potpore za obnovu narušenog proizvodnog potencijala u sektoru mliječnog govedarstva, ovčarstva i kozarstva za razdoblje od 2025. do 2027. godine","Pozdravljamo inicijativu Ministarstva za donošenje programa potpore za obnovu narušenog proizvodnog potencijala u sektoru mliječnog govedarstva, ovčarstva i kozarstva. Ovaj sektor proizvodnje, kao što je i navedeno u Uvodu nacrta \nPrograma, trpi izuzetno velik pad proizvodnje i samog proizvodnog potencijala, a uslijed svih klimatskih, geopolitičkih, inflatornih i zdravstvenih kriza koje su se nepovoljno odrazile na proizvodnju. Zaista je alarmantna činjenica da je \nsektor mliječnog govedarstva u periodu od 2016-2023 godine izgubio 69,5% isporučitelja mlijeka, 23,1% isporučenog mlijeka i 18,69% proizvodnog potencijala u vidu grla. Svakako je nužna hitna potpora mikro, mini i srednjim poduzećima za obnovu proizvodnog potencijala, međutim sa istim ovim nepovoljnim uvjetima proizvodnje suočila su se i sva velika poduzeća i to u izuzetno velikoj mjeri. \nKao veliki proizvođač želimo naglasiti da je pad proizvodnje mlijeka, iako velik, trostruko manji u odnosu na pad isporučitelja mlijeka. Tome su doprinijeli upravo veliki proizvođači koji su svim raspoloživim sredstvima i unatoč gubitcima zadržali proizvodnju i time amortizirali da ovaj pad proizvodnje mlijeka i proizvodnog potencijala u vidu grla, uslijed svih nepovoljnih uvjeta proizvodnje, ne bude i znatno veći. Kroz protekli period suočili smo se za velikim izazovima i izvanrednim troškovima koji su opteretili proizvodnju, što je značajno ograničilo razvoj i neophodna ulaganja u proizvodnju. Bez neophodnih ulaganja u proizvodnju, pitanje je trenutka, kada ćemo i sami istu morati prilagoditi. Stoga želimo upozoriti da program potpore narušenog proizvodnog potencijala u sektoru mliječnog govedarstva nikako ne smije izostaviti i neki vid mjera potpore za velike proizvođače, koji su jednako iscrpljeni svim navedenim krizama. Vjerujemo da Ministarstvo prepoznaje izuzetne financijske i ljudske napore koje veliki proizvođači ulažu, kako bi održali nivo proizvodnje, unatoč svim nepovoljnim uvjetima proizvodnje proteklih godina, kao i potrebu podrške i potpore i za ovaj segment \nproizvođača kako bi Program obnove narušenog proizvodnog potencijala u sektoru mliječnog govedarstva, ovčarstva i kozarstva dao rezultate u skladu sa ciljem programa, kao i Programom razvoja sektora mljekarstva u Republici Hrvatskoj do 2030. godine .","Primljeno na znanje","Pravni temelj za donošenje ovoga Programa je Uredba Komisije (EU) 2022/2472 оd 14. prosinca 2022. o proglašenju određenih kategorija potpora u sektorima poljoprivrede i šumarstva te u ruralnim područjima spojivima s unutarnjim tržištem u primjeni članaka 107. i 108. Ugovora o funkcioniranju Europske unije (SL 327/1, 21.12.2022.). \nNavedena Uredba primjenjuje se na: potpore u korist mikropoduzeća te malih i srednjih poduzeća (MSP) koja posluju u sektoru poljoprivrede, konkretno primarnoj poljoprivrednoj proizvodnji, preradi poljoprivrednih proizvoda i stavljan ju na tržište poljoprivrednih proizvoda."]